CELEX: 32011L0063
Language: bg
Date: 2011-06-01 00:00:00
Title: Директива 2011/63/ЕС на Комисията от 1 юни 2011 година за изменение, с цел привеждане в съответствие с техническия прогрес, на Директива 98/70/ЕО на Европейския парламент и на Съвета относно качеството на бензиновите и дизеловите горива

2.6.2011   
            
            
               BG
            
            
               Официален вестник на Европейския съюз
            
            
               L 147/15
            
         ДИРЕКТИВА 2011/63/ЕС НА КОМИСИЯТА
   от 1 юни 2011 година
   за изменение, с цел привеждане в съответствие с техническия прогрес, на Директива 98/70/ЕО на Европейския парламент и на Съвета относно качеството на бензиновите и дизеловите горива
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 98/70/ЕО на Европейския парламент и на Съвета от 13 октомври 1998 г. относно качеството на бензиновите и дизеловите горива и за изменение на Директива 93/12/ЕИО на Съвета (1), и по-специално на член 10, параграф 1 от нея,
   като има предвид, че:
   
               (1)
            
            
               Директива 98/70/ЕО определя спецификациите, свързани с опазването на околната среда, както и методите за анализ за бензинови и дизелови горива, разпространявани на пазара.
            
         
               (2)
            
            
               Гореспоменатите методи за анализ се основават на определени стандарти, установени от Европейския комитет за стандартизация (СEN). Тъй като поради техническия напредък CEN е заменил споменатите стандарти с нови, е уместно да се актуализират препратките към тези стандарти в приложения I и II към Директива 98/70/ЕО.
            
         
               (3)
            
            
               Приложение III към Директива 98/70/ЕО определя разрешените превишения за налягането на парите на бензинови горива, съдържащи етанол. Числата от това приложение са закръглени до втория знак след запетаята. Стандартът EN ISO (Международната организация по стандартизация) 4259:2006 определя правилата за закръгляване на резултатите според точността на изпитвателния метод и изисква закръгляване до първия знак след запетаята. Следователно е целесъобразно числата, дадени в приложение III към Директива 98/70/ЕО, да бъдат съответно изменени.
            
         
               (4)
            
            
               Мерките, предвидени в настоящата директива, са в съответствие със становището на Комитета по качеството на горивата, създаден съгласно член 11, параграф 1 от Директива 98/70/ЕО,
            
         ПРИЕ НАСТОЯЩАТА ДИРЕКТИВА:
   Член 1
   Директива 98/70/ЕО се изменя, както следва:
   
               (1)
            
            
               Приложение I се изменя, както следва:
               
                           а)
                        
                        
                           Бележка под линия 1 се заменя със следното:
                           
                                       „(1)
                                    
                                    
                                       Методите на изпитване са определените в EN 228:2008. Държавите-членки могат да възприемат метода за анализ, посочен в заменящия стандарт EN 228:2008, ако може да се покаже, че той дава максимум същата грешка и поне същата степен на точност като метода за анализ, който заменя.“
                                    
                                 
                     
                           б)
                        
                        
                           Бележка под линия 6 се заменя със следното:
                           
                                       „(6)
                                    
                                    
                                       Други моноалкохоли и етери с температура на изкипяването (температура на края на кипенето) не по-висока от определената в EN 228:2008.“
                                    
                                 
                     
         
               (2)
            
            
               В приложение II бележка под линия 1 се заменя със следния текст:
               
                           „(1)
                        
                        
                           Методите на изпитване са определените в EN 590:2009. Държавите членки могат да възприемат метода за анализ, посочен в заменящия стандарт EN 590:2009, ако може да се покаже, че той дава максимум същата грешка и поне същата степен на точност като метода за анализ, който заменя.“
                        
                     
         
               (3)
            
            
               Приложение III се заменя с текста, посочен в приложението към настоящата директива.
            
         Член 2
   1.   Държавите-членки приемат и публикуват законовите, подзаконовите и административните разпоредби, необходими, за да се съобразят с настоящата директива, в рамките на 12 месеца след публикуването ѝ в Официален вестник.
   Те започват да прилагат тези разпоредби в рамките на 12 месеца след публикуването ѝ в Официален вестник.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното право, които те приемат в областта, обхваната от настоящата директива.
   Член 3
   Настоящата директива влиза в сила на двадесетия ден след датата на публикуването ѝ Официален вестник на Европейския съюз.
   
   
      Съставено в Брюксел на 1 юни 2011 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 350, 28.12.1998 г., стр. 58.
   
      ПРИЛОЖЕНИЕ
      
         
            „ПРИЛОЖЕНИЕ III
            
               ДОПУСТИМО ПРЕВИШЕНИЕ НА НАЛЯГАНЕТО НА ПАРИТЕ, РАЗРЕШЕНО ЗА БЕНЗИН, СЪДЪРЖАЩ БИОЕТАНОЛ
            
            
                        Съдържание на биоетанол (обемни %)
                     
                     
                        Разрешено превишение на налягането на парите (kPa) (1)
                        
                     
                  
                        0
                     
                     
                        0
                     
                  
                        1
                     
                     
                        3,7
                     
                  
                        2
                     
                     
                        6,0
                     
                  
                        3
                     
                     
                        7,2
                     
                  
                        4
                     
                     
                        7,8
                     
                  
                        5
                     
                     
                        8,0
                     
                  
                        6
                     
                     
                        8,0
                     
                  
                        7
                     
                     
                        7,9
                     
                  
                        8
                     
                     
                        7,9
                     
                  
                        9
                     
                     
                        7,8
                     
                  
                        10
                     
                     
                        7,8
                     
                  Разрешеното превишение на налягането на парите при междинна стойност на съдържанието на биоетанол, явяваща се между стойностите от таблицата, се определя чрез линейна интерполация въз основа на съдържанието на биоетанол непосредствено над и съдържанието непосредствено под междинната стойност.“
         
      
      
         (1)  Посочените в спецификацията стойности са „реални стойности“. При установяването на съответните пределни стойности са използвани положенията на EN ISO 4259:2006 „Нефтопродукти — определяне и прилагане на данни за прецизност относно методите на изпитване“, а при определянето на минимална стойност е отчетена минимална поправка от 2R над нулата (където R е възпроизводимостта). Резултатите от отделните измервания се интерпретират въз основа на критериите, описани в EN ISO 4259:2006.